Diari Oficial de la Generalitat Valenciana


Sumari del DOGV 5009, del 19-05-2005 (2005/5436)

ORDE de 10 de maig de 2005, de la Conselleria d'Empresa, Universitat i Ciència, per la qual es regulen els procediments d'admissió als ensenyaments universitaris a la Comunitat Valenciana per al curs acadèmic 2005/ 2006.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/05/10/(1)/dof/vci/html**

### Dades del document

Número de DOGV
:   5009

Data del DOGV
:   19-05-2005

Secció del DOGV
:   I. DISPOSICIONS GENERALS

Número del document
:   2005/5436


Data del document
:   10-05-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Correcció d'errades

Anàlisi jurídica

 Descriptors 

:   * universitat
    * estudiant
    * legislació
    * examen
    * accés a l'educació

ORDE de 10 de maig de 2005, de la Conselleria d'Empresa, Universitat i Ciència, per la qual es regulen els procediments d'admissió als ensenyaments universitaris a la Comunitat Valenciana per al curs acadèmic 2005/ 2006. [2005/S5436]
  
El Reial Decret 1.742/2003, de 19 de desembre, pel qual s'establix la normativa bàsica per a l'accés als estudis universitaris de caràcter oficial, establix en la disposició final quarta, apartat segon, que allò disposat és d'aplicació als processos d'accés a les universitats a partir de l'any acadèmic 2006-2007, una vegada implantada, amb caràcter general, la prova general de batxillerat, d'acord amb allò previst en l'article 6. D) del Reial Decret 827/2003, de 27 de juny, pel qual s'establix el calendari d'aplicació de la nova ordenació del sistema educatiu, establit per la Llei Orgànica 10/2002, de 23 de desembre, de Qualitat en l'Educació. Posteriorment, el Reial Decret 1.318/2004, de 28 de maig, modifica el Reial Decret 827/2003, de 27 de juny, i diferix a l'any acadèmic 2007-2008, l'aplicació de les mesures previstes per als anys acadèmics 2005-2006 i 2006-2007 en el Reial Decret 827/2003, de 27 de juny.
  
Així, d'acord amb el que establixen els referits preceptes, mentre que es produïsca l'efectiva aplicació del mencionat reial decret, el procediment de l'ingrés dels alumnes en centres universitaris s'ha de regir per allò disposat en el Reial Decret 69/2000, de 21 de gener, pel qual es regulen els procediments de selecció per a l'ingrés en els centres universitaris dels estudiants que reunixen els requisits legals necessaris per a l'accés a la universitat.
  
D'altra part, el Decret 41/2005, de 25 de febrer, del Consell de la Generalitat, crea la Comissió Gestora dels Processos d'accés i Preinscripció en les universitats públiques del Sistema Universitari Valencià, que té entre les seues funcions, organitzar el procés de preinscripció per a l'ingrés en el primer curs de qualsevol dels centres universitaris propis o adscrits a les universitats públiques valencianes, així com l'admissió al segon cicle d'estudis universitaris oficials, segons el procediment que per a este efecte s'ha d'establir, i es faculta el conseller d'Empresa, Universitat i Ciència, per a desplegar els procediments de gestió d'accés a la universitat.
  
Per tot això, i en virtut de l'habilitació legal que el dit decret conté i d'acord amb els criteris que proposen les universitats valencianes en el si de la comissió gestora,
  
ORDENE
  
I. Procediment d'admissió al primer cicle d'ensenyaments universitaris
  
Primer. Àmbit d'aplicació
  
Els alumnes que desitgen accedir al primer cicle d'ensenyaments universitaris impartits pels centres de les mateixes universitats públiques del Sistema Universitari Valencià o adscrits a estes, han de tindre aprovat un nombre limitat de places d'accés, han de sol·licitar la seua admissió en estes per mitjà del procés general de preinscripció regulat en la present orde.
  
Els alumnes que tinguen els requisits acadèmics corresponents poden sol·licitar plaça en qualsevol universitat, amb independència de la universitat on han superat les proves d'accés.
  
A efectes de l'accés a la universitat, les universitats públiques valencianes es consideren com a una sola, per la qual cosa el procés de preinscripció és comú i únic en totes.
  
Segon. Requisits
  
Poden participar en el procés de preinscripció, els sol·licitants que es troben en un dels següents supòsits:
  
1. Haver superat les proves d'accés a la Universitat
  
2. Haver superat la Prova d'Accés a la Universitat de majors de 25 anys en una universitat de la Comunitat Valenciana
  
3. Haver superat el Curs d'Orientació Universitària (COU), en el curs 1974/75 o posterior, o el Batxiller Experimental (REM) i no haver superat les Proves d'Accés a la Universitat. Estos alumnes únicament poden concórrer en la fase extraordinària (setembre), i sols a titulacions de primer cicle.
  
4. Haver superat el Curs d'Orientació Universitària (COU) anteriorment al curs 1974/75, el Curs Preuniversitari i les Proves de Maduresa, o el batxillerat de plans anteriors a 1953.
  
5. Haver superat un cicle formatiu de formació professional específica grau superior, els ensenyaments de formació professional de segon grau o mòdul professional de nivell III i únicament per als estudis que es corresponen amb el cicle formatiu cursat.
  
6. Estar en possessió d'un títol universitari o equivalent que habilite per a l'accés a la universitat.
  
Tercer. Sol·licituds
  
1. Forma
  
Els estudiants han de formalitzar la preinscripció en qualsevol titulació i centre de les universitats públiques de la Comunitat Valenciana d'acord amb el model de sol·licitud que figura com a annex I de la present orde.
  
Els estudiants han de presentar una única sol·licitud, on han d'assenyalar, per orde de preferència, un màxim de deu ensenyaments universitaris oficials. La presentació de més d'una sol·licitud ha de dur a la nul·litat de totes.
  
2. Documentació
  
La instància de sol·licitud s'ha d'adjuntar amb els següents documents:
  
a) Còpia del DNI o del passaport
  
b) Documentació que acredite estar en possessió del requisit acadèmic que faculta l'accés a la universitat, en funció de les circumstàncies establides en l'apartat 2 de la present orde, a saber:
  
b.1) Alumnes que han superat les Proves d'Accés a la Universitat:
  
- la targeta de la selectivitat l'original i la còpia, per a la confrontació.
  
b.2) Alumnes han superat la Prova d'Accés de majors de 25 anys:
  
El certificat d'haver superat la dita prova l'original i la còpia, per a la confrontació
  
b.3) Alumnes que han superat el COU en el curs 1974/75 o posterior, o el Batxillerat Experimental (REM):
  
El llibre de Qualificació Escolar on ha de constar que han superat estos estudis l'original i la còpia per a la seua confrontació.
  
b.4) Alumnes que han superat el COU amb anterioritat al curs acadèmic 1974/75, curs Preuniversitari i les Proves de Maduresa o el batxillerat de plans anteriors a 1953:
  
El llibre de Qualificació Escolar on ha de contar que ha superat els estudis l'original i la còpia per a la seua confrontació.
  
b.5) Alumnes procedents de cicles formatius de grau superior, mòduls professionals de Nivell III o formació professional de segon grau:
  
La certificació acadèmica oficial on ha de constar la nota mitjana final de l'expedient acadèmic de formació professional, expedida als efectes de preinscripció amb dos decimals, d'acord amb el model que s'adjunta com a annex II de la present orde l'original i còpia per a la confrontació. El títol obtingut o el resguard d'haver pagat els drets per a l'expedició d'este l'original i còpia per a la seua confrontació
  
b.6) Titulats universitaris:
  
Títol universitari obtingut o el resguard d'haver pagat els drets de l'expedició del títol l'original i còpia per a la confrontació Certificat de l'Expedient Acadèmic Oficial on ha de constar la totalitat de les qualificacions obtingudes en la corresponent titulació l'original i còpia per a la confrontació.
  
c) Minusvàlids
  
Els sol·licitants que, reunixen els requisits de l'aparta segon d'esta orde, tinguen reconegut el grau de minusvalidesa igual o superior al 33%, amb menyscapte total de la parla o pèrdua total de l'audició, han d'adjuntar el certificat acreditatiu, expedit per la Conselleria de Benestar Social o l'organisme competent en altres comunitats autònomes.
  
d) Esportista d'alt nivell o esportistes d'elit
  
Les persones que tinguen els requisits de l'apartat 2 de la present orde, tinguen reconeguda pel Consell Superior d'Esports o per la Generalitat Valenciana la condició d'esportista d'alt nivell o esportista d'elit de nivell A o nivell B, abans del dia 15 de juny de l'any actual, o complisquen les condicions que establix el Consell de Coordinació Universitària, han d'acreditar açò per mitjà d'una còpia de la relació publicada per a este efecte
  
3. Lloc de presentació
  
Les sol·licituds s'han de presentar en el centre docent on els sol·licitants han cursat els seus estudis de 2n curs de batxillerat LOGSE durant el curs acadèmic 2004/2005 i en la resta de supòsits en les universitats públiques valencianes, tot això, sense perjuí que les puguen presentar per qualsevol de les formes o dels llocs que l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Termini de presentació
  
El termini de presentació de les sol·licituds és per a la convocatòria ordinària del 20 de juny fins al dia 5 de juliol de 2005, ambdós inclusivament.
  
El director general d'Universitat i Formació Superior per mitjà de resolució publicada en el Diari Oficial de la Generalitat Valenciana es fa públic l'acord de la Comissió Gestora, pel qual s'establixen els terminis corresponents a la convocatòria extraordinària.
  
Quart. Procediment de preinscripció
  
1. El procediment té dos fases: una convocatòria ordinària en el mes de juny i una convocatòria extraordinària durant el mes de setembre, en la qual s'oferixen les places que han quedat vacants després de l'adjudicació de la primera fase.
  
2. Quan la demanda de places és superior a l'oferida, s'ha de reservar anualment un nombre de places per als estudiants a què fan referència els articles 14 al 19 del Reial Decret 69/2000, de 21 de gener, en la proporció següent:
  
a) Estudiants amb titulació universitària o equivalent el 3%
  
b) Estudiants nacionals de països no comunitaris, ni de l'espai econòmic europeu que han superat les proves d'accés a les universitats espanyoles en les convocatòries dels anys 2004 o 2005: el 3%.
  
c) Estudiants de formació professional:
  
Els estudis de formació professional que faculten per a l'accés directe als ensenyaments universitaris tenen les següents quotes de reserva:
  
El 30% per a ensenyaments conduents a l'obtenció de títols oficials de sols primer cicle.
  
El 7% per a ensenyaments conduents a l'obtenció de títols oficials de primer i segon cicle.
  
d) Estudiants que, reunixen els requisits acadèmics corresponents, el Consell Superior d'Esports o la Generalitat Valenciana qualifiquen i publiquen com a esportistes d'alt nivell o esportistes d'elit de nivell A o nivell B, abans del dia 15 de juny de l'any actual s'ha de reservar el 3% i addicionalment el 5% de les places corresponents als ensenyaments conduents al títol oficial de la llicenciatura en Ciències de l'Activitat Física i de l'Esport. L'accés a este places s'ha de realitzar amb el següent orde de prelació: primer els esportistes d'alt nivell i després, en el cas d'haver places per a completar les quotes, els esportistes d'elit nivell A i nivell B, per este orde.
  
e) Estudiants discapacitats en els termes establits en l'article 17 del Reial Decret 69/2000, de 21 de gener, el 3%.
  
f) Estudiants majors de 25 anys que han superat la prova d'accés a la universitat el 3%
  
3. La Comissió Gestora, d'acord amb el resultat d'aplicar les regles, les prioritat i els criteris de valoració que establix el Reial Decret 69/2000, de 21 gener, adjudica les places.
  
4. Als estudiants, com a conseqüència d'utilitzar la possibilitat que establix el punt 5 de l'article 13 del Reial Decret 69/2000, de 21 de gener, han obtingut plaça per la quota general i per alguna de les quotes de reserva assenyalades en l'apartat anterior d'esta orde, se'ls adjudica la plaça que obtenen per la quota general.
  
5. La Comissió Gestora ha de publicar els resultats del procés de preinscripció en els taulers d'anuncis de les universitats públiques. Així mateix, i als efectes informatius, s'ha de publicar en els mitjans de comunicació escrita de la Comunitat Valenciana.
  
Cinqué. Reclamacions
  
Contra els resultats de l'adjudicació de places es pot presentar reclamació en el termini de 3 dies des de la publicació oficial.
  
La reclamació s'ha de presentar davant la universitat de la qual depén el centre docent en què es va presentar la sol·licitud de preinscripció o directament en la universitat en la qual es va presentar la sol·licitud de preinscripció, que després de comprovar les al·legacions, ha d'elevar la corresponent proposta de resolució a la Comissió Gestora, la qual resol. La resolució de la reclamació esgota la via administrativa.
  
No s'admeten reclamacions que impliquen la modificació de les sol·licituds que han sigut correctament tramitades.
  
Sisé. Sol·licituds de places en unes altres universitats
  
Els estudiants que sol·liciten una plaça en altres universitats públiques no pertanyent al Sistema Universitari Valencià, han de formalitzar la seua sol·licitud d'acord amb el procediment establit per la comunitat autònoma on radique la universitat en què desitgen realitzar els estudis.
  
II. Admissió al segon cicle d'estudis universitaris oficials
  
Seté. Admissió al segon cicle
  
L'admissió d'estudiants al segon cicle universitari, quan la demanda de places és superior a l'oferida, ha d'anar precedida d'un procés de preinscripció que ha de realitzar la universitat en la qual se sol·licita cursar els estudis i que s'ha de regir pel que disposa el Reial Decret 69/2000, de 21 gener, i en la present orde.
  
L'admissió a un segon cicle d'ensenyaments universitaris que no és la continuació directa d'un primer cicle cursat, així com als ensenyaments de sols un segon cicle, s'ha de determinar d'acord amb les prioritats i els criteris de valoració següents:
  
a) Quan es tracte de l'accés al segon cicle d'ensenyaments de primer i segon cicle, les universitats han de reservar el 15% del total de les places per als estudiants procedents de les universitats valencianes i el 5% per als estudiants procedents d'unes altres universitats que, en els dos casos, no han de tindre implantat el segon cicle en centres públics d'estes. En cap cas ha de quedar vacant cap plaça si existixen aspirants a estes.
  
b) Quan es tracta d'accés als ensenyaments de sol segon cicle, les universitats han de considerar en primer lloc i en igualtat les sol·licituds dels que han superat el primer cicle en universitats del Districte Universitari Valencià i les d'aquells estudiants han superat el primer cicle en qualsevol universitat pública o en universitats que constituïxen un districte únic i que no tenen el segon cicle.
  
c) Per a l'adjudicació de les places reservades a alumnes de la mateixa universitat, així com per a l'adjudicació de les places reservades a estudiants de diferent universitat, el consell de govern de cada universitat pot establir quins ensenyaments cursats atorguen prioritat per a l'admissió. Este acord ha de fer-se públic prèviament a l'inici del procés. En cap cas han de quedar places vacants si hi ha aspirants per a estes.
  
d) Per a la valoració de les sol·licituds, les universitats han de tindre en compte la mitjana de l'expedient acadèmic dels estudis de primer cicle, que s'adduïxen com a requisit previ a l'accés. Les universitats per mitjà dels consell de govern poden tindre en compte uns altres aspectes curriculars per a estudiants de la mateixa universitat i poden aplicar els coeficients corrector que preveu l'article 12.e), últim paràgraf del Reial Decret 69/2000, de 21 de gener.
  
Disposició derogatòria
  
Queda sense efectes l'Orde de 9 de març de 2004, de la Conselleria de Cultura, Educació i Esport, per la qual es regulen els procediments d'admissió als ensenyaments universitaris de la Comunitat Valenciana (DOGV, de 20 de maig).
  
Disposicions finals
  
Primera
  
La Comissió Gestora ha de resoldre les qüestions interpretatives que poden esdevenir en l'aplicació de la present orde.
  
Segona
  
La present orde entra en vigor l'endemà de la seua publicació en el Diari Oficial de la Generalitat Valenciana.
  
València, 10 de maig de 2005
  
El conseller d'Empresa, Universitat i Ciència


Còpia Permalink ELI